CELEX: 32021D1025
Language: sk
Date: 2021-06-21 00:00:00
Title: Rozhodnutie Rady (SZBP) 2021/1025 z 21. júna 2021, ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov

24.6.2021   
               
               
                  SK
               
               
                  Úradný vestník Európskej únie
               
               
                  L 224/22
               
            
         ROZHODNUTIE RADY (SZBP) 2021/1025
         z 21. júna 2021,
         ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 11. mája 2017 prijala rozhodnutie (SZBP) 2017/809 (1) ktorým sa pre projekty uvedené v jeho článku 1 stanovuje vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (2)
                  
                  
                     Rada 16. júna 2020 prijala rozhodnutie (SZBP) 2020/795 (2), ktorým sa mení rozhodnutie (SZBP) 2017/809 a to tak, že sa jeho vykonávacie obdobie predlžuje do 10. augusta 2021.
                  
               
                     (3)
                  
                  
                     Úrad Organizácie Spojených národov (OSN) pre otázky odzbrojenia (UNODA), ktorý je zodpovedný za technické vykonávanie projektov uvedených v článku 1 rozhodnutia (SZBP) 2017/809, požiadal 26. marca 2021 o predĺženie vykonávacieho obdobia uvedeného rozhodnutia o ďalších osem mesiacov. Požadované predĺženie by UNODA umožnilo naďalej poskytovať pomoc členským štátom OSN, ktoré vykonávajú rezolúciu Bezpečnostnej rady OSN (BR OSN) č. 1540 (2004), s cieľom ďalej prispieť k prebiehajúcemu komplexnému preskúmaniu, pokračovať v poskytovaní pomoci výboru Bezpečnostnej rady OSN zriadenému rezolúciou BR OSN č. 1540 (2004) až do konca jeho súčasného funkčného obdobia dňa 28. apríla 2022 a zmierniť straty vyplývajúce z projektov, ktoré neboli uskutočnené v dôsledku pandémie ochorenia COVID-19.
                  
               
                     (4)
                  
                  
                     Pokračovanie projektov uvedených v článku 1 rozhodnutia (SZBP) 2017/809 nemá žiadny vplyv na finančné zdroje do 25. apríla 2022.
                  
               
                     (5)
                  
                  
                     Rozhodnutie (SZBP) 2017/809 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2017/809 sa odsek 2 nahrádza takto:
            
               
                  „2.   Účinnosť tohto rozhodnutia skončí 25. apríla 2022.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 21. júna 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2017/809 z 11. mája 2017 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 121, 12.5.2017, s. 39).
         
            (2)  Rozhodnutie Rady (SZBP) 2020/795 zo 16. júna 2020, ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 193, 17.6.2020, s. 14).